Pirkimo sąlygų 4 priedas „Techninė specifikacija“



SENSORINIO KAMBARIO ĮRANGOS PIRKIMO TECHNINĖ SPECIFIKACIJA

1. Vilkaviškio rajono savivaldybės administracija, kaip centrinė perkančioji organizacija, perka sensorinio kambario įrangą (toliau – Prekės).
[bookmark: _Hlk206501288]2. Prekių pristatymo terminas – 3 mėnesiai nuo Sutarties įsigaliojimo dienos. Prekių pristatymo terminas gali būti partęstas 1 kartą 1 mėnesio laikotarpiui.
3. Prekės turi būti pristatytos adresu: P. Jašinsko g. 2, Vilkaviškis, LT-70103. 
4. Žemiau pateiktoje lentelėje pateikiami reikalavimai perkamoms Prekėms.
5. Atsižvelgiant į techninę specifinę Prekių naudojimo vietą (socialinės dirbtuvės), Prekės estetine ir higienos prasme turi atitikti jų paskirtį. 
6. Perkamos Prekės turi būti naujos, negalima siūlyti naudotų arba naudotų ir atnaujintų Prekių.
7. Jei techninėje specifikacijoje nurodyti Prekių matmenys su žodžiu ,,preliminariai“ arba nurodytas tik konkretus baldo matmuo, tai šie matmenys gali kisti ± 2 % ribose.
8. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
9. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
10. Visai įrangai ir ją sudarančioms atskiroms prekėms turi būti suteikiama ne trumpesnė nei 24 mėnesių garantija, jei prie konkrečios prekės techninėje specifikacijoje nenumatyta kitaip. Tiekėjas privalo su parduodamomis prekėmis perduoti Prekių garantiją patvirtinančius dokumentus. Tiekėjas įrangos naudojimo vietoje turės užtikrinti parduotos įrangos garantinę priežiūrą ir garantinį remontą.
11. Garantiniu laikotarpiu tiekėjas turi užtikrinti pirkėjui konsultacijų teikimą telefonu arba nuotoliniu būdu (el. paštu ar kitokiomis nuotolinio vaizdo ir (ar) garso ryšių priemonėmis  ir (ar) kitomis elektroninių ryšių technologijų priemonėmis) pagal poreikį.
12. Tiekėjas turės sumontuoti sensorinio kambario įrangą naudojant tiekėjo medžiagas.
13. Prekių pirkimas apima visas su Prekių pristatymu susijusias paslaugas, t. y. prekių pristatymo, diegimo, paleidimo, montavimo, personalo apmokymo ir kitas paslaugas (jeigu reikalinga), be kurių pirkėjas negalėtų prekių naudoti pagal tiesioginę jų paskirtį.
14. Tiekėjas kartu su pasiūlymu privalo pateikti siūlomų Prekių atitiktį šiai techninei specifikacijai įrodančius dokumentus. Atitiktis įrodoma užpildant pasiūlymo formoje esančią siūlomos įrangos techninių charakteristikų lentelę, taip pat pateikiant gamintojų ar tiekėjų oficialius aprašymus, katalogus, brošiūras arba aktyvias nuorodas į oficialias gamintojų interneto svetaines. Vadovaujantis pirkimo sąlygų 5.3 punktu, šie dokumentai pasiūlymų vertinimo etape gali būti pateikiami lietuvių arba anglų kalbomis. Žaliųjų pirkimų aplinkos apsaugos minimalių kriterijų atitiktis pasiūlymo teikimo metu pagrindžiama laisvos formos deklaracija arba patvirtinimu, o oficialūs ekologiniai sertifikatai bei bandymų protokolai teikiami sutarties vykdymo metu.
15. Išsami prekių techninė dokumentacija, kurioje nurodytos prekių naudojimo ir priežiūros instrukcijos bei saugaus elgesio taisyklės lietuvių kalba, privalomai pateikiama Prekių pristatymo metu, kaip numatyta Sutarties specialiųjų sąlygų 4.5 punkte. Šios naudojimo bei priežiūros instrukcijos ir prekių garantiniai dokumentai pirkėjui gali būti pateikiami elektroniniu formatu.
16. Tiekėjas turi pravesti ne mažiau kaip 2 val. trukmės mokymus, demonstruojant sistemos veikimą naudojant įsigytą įrangą. Mokymai turi būti vykdomi gyvai, dalyvių skaičius neribojamas.
17. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas). Konkrečios šiam pirkimui taikomos aplinkos apsaugos priemonės ir joms taikomi reikalavimai nurodyti šios techninės specifikacijos 17.1–17.3 papunkčiuose.
17.1. Sėdmaišiui su neperšlampamu užvalkalu, reguliuojamo aukščio šviečiančiam stalui ir masažiniam foteliui, kaip baldams, taikomi Tvarkos aprašo 4.1 papunktyje ir 2 priedo VII skyriuje (Baldai) nustatyti minimalūs aplinkos apsaugos kriterijai. Tiekėjas pasiūlymo teikimo metu atitiktį šiems kriterijams pagrindžia laisvos formos deklaracija / patvirtinimu. Oficialius atitiktį įrodančius dokumentus (gamintojo ir (ar) tiekėjo techninius dokumentus, nurodančius panaudotos medienos FSC ar PEFC (ar lygiavertį) sertifikavimą, plastikinių dalių ženklinimą pagal LST EN ISO 11469 ar lygiavertį standartą, taip pat bandymų protokolą ar deklaraciją dėl lakiųjų organinių junginių, chromo (VI) junginių ir formaldehido išmetamųjų teršalų kiekio, arba nepriklausomos įstaigos išduotą sertifikatą) tiekėjas privalomai pateikia Pirkėjui prekių pristatymo metu (sutarties vykdymo metu).
17.2. Pasunkintai antklodei ir pasunkintai apykaklei, kaip tekstilės gaminiams, taikomi Tvarkos aprašo 4.1 papunktyje ir 2 priedo IX skyriuje (Tekstilės gaminiai) nustatyti minimalūs aplinkos apsaugos kriterijai. Tiekėjas pasiūlymo teikimo metu atitiktį šiems kriterijams pagrindžia laisvos formos deklaracija / patvirtinimu. Oficialius atitiktį įrodančius dokumentus (bandymų ataskaitą, pripažintos įstaigos ar paskelbtosios (notifikuotos) institucijos bandymo protokolą, I tipo ekologinį ženklą (pvz., EU Ecolabel, atitinkantį standartą LST EN ISO 14024), OEKO-TEX® STANDARD 100 sertifikatą arba kitą Tvarkos aprašo 9 punkte nurodytą lygiavertį įrodymą) tiekėjas privalomai pateikia Pirkėjui prekių pristatymo metu (sutarties vykdymo metu)
17.3. Visoms kitoms Prekėms, nepatenkančioms į Tvarkos aprašo 1 priedo sąrašą, taikomas Tvarkos aprašo 4.4.4.4 p.: Prekės turi būti ilgo naudojimo, taisomos, keičiamos, susidėvėjusios dalys – ne prastesnės kokybės. Atitiktis pagrindžiama su 14 punkte nurodytais dokumentais.

Sėdmaišis su neperšlampamu užvalkalu - 6 vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Sėdmaišis su vidiniu maišu. Specialus užpildas leidžia naudotojui patogiai įsitaisyti. 

	2.
	Medžiagos
	Užpildas - polistirolo granulės arba lygiavertės. Viršaus medžiaga iš vandeniui nepralaidaus poliesterio arba lygiavertės. Spalva pasirenkama iš ne mažiau nei 5.

	3.
	Išmatavimai
	Aukštis nuo 75 iki 90 cm, plotis nuo 75 iki 90 cm. Tūris ne mažiau 210 l.



4-ių dalių LED panelė – 1 vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	LED apšvietimo panelių komplektas, skirtas jaukios ir raminančios atmosferos kūrimui patalpose.

	2.
	Sandara
	Komplektą sudaro 4 vnt. reguliuojamo šviesos srauto (dimeruojamų) LED panelių su grafiniu vaizdu (fotospauda). Komplekte turi būti nuotolinio valdymo pultelis ir (arba) stacionarus valdiklis / jungiklis.                                                  Grafinis vaizdas: Fotospauda turi vaizduoti raminančius gamtos motyvus (pvz., dangus su debesimis, medžių viršūnės ar lygiaverčiai vaizdai). Tiekėjas kartu su pasiūlymu privalo pateikti siūlomų vaizdų katalogą / pavyzdžius. Tikslų vaizdo variantą iš tiekėjo pasiūlytų variantų Pirkėjas nurodo teikdamas užsakymą prekių pristatymui (sutarties vykdymo metu nauji vaizdai nebus derinami).

	3.
	Montavimas
	Konstrukcija pritaikyta montuoti į standartines segmentines pakabinamas lubas (įleidžiant į karkasą) arba, esant poreikiui, tvirtinama naudojant papildomą montavimo rėmelį (rėmelis turi būti komplekte).

	5.
	Vieno vieneto išmatavimai
	Pritaikyti standartiniam pakabinamų lubų segmentui (vardiniai matmenys: 60 x 60 cm (±1 cm) arba 59,5 x 59,5 cm (±1 cm), arba kiti matmenys, funkciniu požiūriu tinkami įleisti į standartinį 60x60 cm lubų karkasą).



Sensorinis rinkinys lytėjimo stimuliacijai - 1 kompl.
	Eil. Nr.
	Gaminio charakteristika
	Reikalavimai

	1.
	Paskirtis
	Skirtas asmenims, kurie siekia jutiminės patirties, turi aukštą jutimų slenkstį, o tai reiškia, kad tokie asmenys reikalauja daugiau stimuliacijos ar daugiau intensyvių jutimo stimulų norint gauti jų atsaką.

	2.
	Komplektacija
	Rinkinį turi sudaryti ne mažiau kaip 10 skirtingų funkcinių taktilinių priemonių. Į šį skaičių privalomai turi įeiti šie gaminiai (arba jiems funkciniu požiūriu lygiaverčiai terapiniai gaminiai):
1. Taktiliniai kamuoliukai – ne mažiau kaip 2 skirtingi vnt. (skirtingų tekstūrų / spygliukų raštų);
2. Sensorinis / masažinis žiedas – ne mažiau kaip 1 vnt.;
3. Masažo volelis (lygiu arba tekstūriniu paviršiumi) – ne mažiau kaip 1 vnt.;
4. Grublėtų / tekstūrinių putų (porolono ar lygiavertės medžiagos) elementų komplektas – ne mažiau kaip 1 kompl.;
5. Kinetinis smėlis – ne mažiau kaip 1 pakuotė, kurios masė ne mažesnė kaip 0,7–1,0 kg;
6. Rankinis masažuoklis (mechaninis) – ne mažiau kaip 1 vnt.;
7. Kitos papildomos taktilinės / sensorinės priemonės (pvz., sensoriniai maišeliai, taktilinės plytelės, tamprioji guma ar lygiaverčiai elementai) – ne mažiau kaip 3 skirtingi vnt., užtikrinant bendrą ne mažesnį kaip 10 priemonių skaičių rinkinyje.




Reguliuojamo aukščio šviečiantis stalas - 1 vnt.

	Eil. Nr.
	Parametrai
	Reikalaujamos parametrų reikšmės

	1.
	Paskirtis
	Stalas su šviesą skleidžiančiu paviršiumi skirtas kūrybiniams darbams, spalvų ir formų pažinimui, smėlio terapijai, stalo žaidimams ir darbams.

	2.
	Stalo paviršius ir apšvietimas
	Stalo stalviršio paviršius turi būti matinis (arba padengtas šviesą sklaidančiu sluoksniu), kad LED apšvietimo šviesa būtų išsklaidyta (be mirgėjimo). Paviršius turi būti nepralaidus vandeniui.

	3.
	Konstrukcija ir išmatavimai
	Stalo stalviršio ilgis: 150 (±5) cm.
Stalo stalviršio plotis: 60 (±5) cm.
Bendras stalo aukštis turi būti mechaniškai arba elektriškai reguliuojamas. Reguliavimo diapazonas turi apimti ne mažiau kaip nuo 60 cm iki 90 cm aukštį.

	4.
	Medžiagos
	Karkasas (rėmas) pagamintas iš medienos, medžio dulkių plokštės (MDF) arba lygiavertės atsparios medžiagos. Šviesos paviršius – matinis organinis stiklas (akrilas) arba lygiavertė smūgiams atspari, saugi ir apkrovoms pritaikyta medžiaga. Kojos – metalinės arba lygiavertės tvirtos medžiagos su aukščio reguliavimo mechanizmu. 



Smėlio ir vandens antstalis - 2vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Smėlio antstalis skirtas žaidimui su smėliu, smulkiomis detalėmis ar piešti, dailės terapijai, jutiminei veiklai. Tinka tiek sausam, tiek drėgnam naudojimui.

	2.
	Medžiagos
	Pagamintas iš organinio stiklo arba funkciniu požiūriu lygiavertės skaidrios, vandeniui atsparios medžiagos. Konstrukcija turi būti pritaikyta vandens užpildymui.

	3.
	Išmatavimai
	Gaminio matmenys turi būti pritaikyti patogiam naudojimui ant stalo paviršiaus arba grindų:
Plotis: nuo 40 cm iki 50 cm;
Ilgis: nuo 60 cm iki 70 cm;
Vidinis gylis (aukštis): nuo 6 cm iki 9 cm.



Gimnastikos, mankštos ir terapijos priemonių rinkinys - 1 kompl. 
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Priemonių rinkinys skirtas mankštai, gimnastikai, laisvalaikiui ir darbui su įvairaus amžiaus asmenimis reabilitacijos ir ugdymo tikslais.

	2.
	Komplektacija
	Rinkinį turi sudaryti ne mažiau kaip toliau nurodytas priemonių kiekis ir funkcionalumas. Kiekviena nurodyta priemonė gali būti pakeista funkciniu požiūriu lygiaverčiu gaminiu, užtikrinančiu ne mažesnį nei nustatytą funkcionalumą ir techninius parametrus.
12 vnt. gimnastikos lazdų, pagamintų iš plastiko, medžio arba lygiavertės tvirtos medžiagos, ilgis – ne mažesnis kaip 1 m;
10 vnt. kėglių, pagamintų iš plastiko, medžio arba lygiavertės atsparios medžiagos, aukštis – ne mažesnis kaip 25 cm;
8 vnt. gimnastikos lankų iš plastiko arba lygiavertės medžiagos, skersmuo – ne mažesnis kaip 70 cm;
12 vnt. šokinėjimo virvelių / šokdynių, ilgis – ne mažesnis kaip 2,8 m;
1 vnt. ritminio mušamojo muzikos instrumento, skirto ritmo, koordinacijos ir judesio pratimams, skersmuo – ne mažesnis kaip 20 cm;
6 vnt. elastingų teniso žiedų, skirtų koordinacijos ir judėjimo pratimams;
12 vnt. sensorinių maišelių, skirtų sensoriniam suvokimui, koordinacijai ir smulkiajai motorikai lavinti;
6 vnt. didžiųjų gimnastikos kamuolių, skirtų mankštos ir judėjimo pratimams;
2 vnt. svorinių (medicininių) kamuolių, skirtingo svorio, skirtiems fizinio aktyvumo ir koordinacijos pratimams;
12 vnt. mažesnių elastingų kamuoliukų, skirtų koordinacijos, motorikos ir judėjimo pratimams;
1 vnt. gimnastikos / tempimo virvės, ilgis – ne mažesnis kaip 10 m;
2 vnt. minkštų elastingų kamuolių, skirtų fizinio aktyvumo, koordinacijos, judėjimo ir žaidimų pratimams.
Priemonės turi būti tinkamos naudoti gimnastikos, mankštos, kineziterapijos, ergoterapijos ir terapiniams pratimams.




Pasunkinta antklodė – 1 vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Terapinė priemonė nusiraminimui. Naudojama asmenims turintiems sensorinio spektro sutrikimus, esant miego sutrikimui, hiperaktyviems, sunkiai susikaupiantiems, jaučiant paniką, nerimą, autizmo spektro sutrikimams. 

	2.
	Medžiaga
	Pagrindas - medvilnė arba lygiavertė natūrali ar mišri tekstilės medžiaga. Užpildas – smulkios stiklo granulės arba lygiavertė medžiaga, suteikianti tolygų svorį.

	3.
	Išmatavimai ir svoris
	Plotis: nuo 80 cm iki 100 cm (nominalus dydis: 90 cm);
Ilgis: nuo 100 cm iki 120 cm (nominalus dydis: 110 cm);
Antklodės svoris: nuo 3,0 kg iki 4,0 kg.



Pasunkinta apykaklė - 1 vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Terapinė priemonė nusiraminimui asmenims. Teikia gilią kompresiją pečių juostai. 

	2.
	Svoris
	Universalaus dizaino/dydžio konstrukcija, anatominiu požiūriu pritaikyta stabiliam gulėjimui ant suaugusio asmens pečių juostos (pvz., U formos ar lygiavertė);
Bendras apykaklės svoris: nuo 1,5 kg iki 3,0 kg.

	3.
	Medžiaga
	Pagrindas – medvilnė arba lygiavertė natūrali ar mišri tekstilės medžiaga. Užpildas – 100 % poliesteris arba lygiavertė medžiaga.



Lenta vėrimui - 1 vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Priemonė skirta smulkiosios motorikos, rankų-akių koordinacijos ir dėmesio lavinimui. 

	2.
	Komplektacija
	Rinkinį arba funkciškai lygiavertį komplektą turi sudaryti:
-Ne mažiau kaip 10 vnt. perforuotų lentelių iš plastiko, medžio ar lygiavertės tvirtos medžiagos;
- Ne mažiau kaip 40 vnt. skirtingų spalvų virvelių vėrimui;
- Ne mažiau kaip 10 vnt. vėrimo pavyzdžių / šablonų.

	3.
	Išmatavimai
	Lentelės matmenys: ilgis 17,5 (±1,5) cm, plotis 17,5 (±1,5) cm



Vėrimo mokomasis žaidimas - 1 kompl.
	Eil. Nr.
	Parametrai
	Reikalaujamos parametrų reikšmės

	1.
	Paskirtis
	Priemonė skirta smulkiosios motorikos, rankų–akių koordinacijos, spalvų ir formų pažinimo bei dėmesio koncentracijos lavinimui

	2.
	Medžiaga
	Plastikas, buko mediena arba lygiavertė medžiaga, pasižyminti analogiškomis savybėmis (kietumu, atsparumu skilimui, saugumu).

	3.
	Išmatavimai
	205 × 205 × 145 mm (±10) mm.

	4.
	Komplektacija
	Rinkinį arba funkciškai lygiavertį komplektą turi sudaryti:
Ne mažiau kaip 90 vnt. medinių (arba lygiavertės tvirtos medžiagos) veriamų detalių;
Ne mažiau kaip 6 vnt. vėrimo adatų iš medžio (arba lygiavertės saugios medžiagos) su virvelėmis;
Žaidimo instrukcija / metodinės rekomendacijos;
Talpa patogiam priemonių laikymui (plastikinis kibirėlis, dėžutė arba lygiavertė patvari talpa)



Lenta su kištukais - 1 vnt.
	Eil. Nr.
	Parametrai
	Reikalaujamos parametrų reikšmės

	1.
	Paskirtis
	Terapinė priemonė skirta smulkiosios motorikos ir taktilinės stimuliacijos lavinimui. Leidžia kurti spalvų kombinacijas ir paprastus piešinius naudojant spalvotus cilindrinius kištukus. Taikoma sensorinio spektro sutrikimams, kognityvinėms funkcijoms atkurti.

	2.
	Naudojama 
	Rinkinį turi sudaryti:
- 1 vnt. lenta su angomis kištukams, pagaminta iš lakuoto medžio arba lygiavertės tvirtos medžiagos;
- Ne mažiau kaip 40 vnt. skirtingų spalvų cilindrinių kištukų vėrimui/kišimui, pagamintų iš medžio, plastiko arba lygiavertės atsparios ir saugios medžiagos.

	3.
	Išmatavimai
	Lentos matmenys: ilgis nuo 20 iki 30 cm, plotis nuo 20 iki 30 cm.
Lentos angų skersmuo (diametras): nuo 15 iki 22 mm.
Kištukų matmenys: skersmuo nuo 15 iki 22 mm, aukštis 24 (±5) mm.



Sensorinis takelis - pėdutės - 1 kompl.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Priemonė skirta pajusti taktilinius stimulus, tokius kaip šiluma ir šaltis, kieti ir minkšti ar lygūs ir šiurkštūs paviršiai. Lavina pusiausvyrą, pojūčius bei aplinkos suvokimą.

	2.
	Komplektacija
	Rinkinį turi sudaryti ne mažiau kaip 9 vnt. padukų su skirtingais taktiliniais paviršiais (pavyzdžiui: medis / fanera, plastikas / polimeras, aliuminis, kamštinė medžiaga, tekstilė, guma ar kitos funkciškai lygiavertės medžiagos), leidžiančios pajusti skirtingas tekstūras. 

	3.
	Išmatavimai
	Vieno paduko matmenys turi būti pritaikyti patogiam užlipimui pėda:
Ilgis: nuo 20 cm iki 38 cm;
Plotis: nuo 8 cm iki 18 cm;



Balansavimo takelis - 1 kompl.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Priemonė skirta lavinti taktilinę, orientacinę, erdvinę, balansavimo ir kojų pojūčio bei bendros koordinacijos funkcijas.

	2.
	Komplektacija
	Rinkinį turi sudaryti ne mažiau kaip 8 vnt. detalių, kurios yra lengvai tarpusavyje jungiamos į bendrą takelį (tiesią liniją, uždarą ratą ar kitas konfigūracijas).
Detalės turi būti pagamintos iš plastiko arba jam lygiavertės tvirtos medžiagos.

	3.
	Išmatavimai
	Vieno vieneto (detalės) matmenys turi būti šiose ribose:
Ilgis: nuo 60 iki 75 cm;
Plotis: nuo 14 iki 20 cm;
Aukštis: nuo 8 iki 15 cm.



Sensorinė šviečianti gelio plytelė - 1vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Sensorinė gelio plytelė, skirta taktilinei ir vizualinei veiklai. Plytelė turi reaguoti į spaudimą ar prisilietimą (pvz., užlipus koja ar paspaudus ranka, viduje esantis spalvotas gelis turi keisti vietą/pasislinkti, sukuriant judančio skysčio vizualinį efektą) arba lygiavertis funkcionalumas.

	2.
	Naudojama 
	Galima dėti ant bet kokio paviršiaus ir liesti rankomis ar basomis kojomis. Plytelė gali būti pritvirtinta prie sienos vertikaliai – suteikia tekančio skysčio efektą. Komplektuojama su maitinimo šaltiniu

	3.
	Išmatavimai
	Plytelės forma: kvadratinė arba stačiakampė.
Plotis/ilgis: nuo 45 cm iki 55 cm.



Masažinis fotelis - 1 vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Minkštas, patogus fotelis su daugybe masažo funkcijų ir šildoma juosmens dalimi. Fotelis skirtas viso kūno masažui, atsipalaidavimui, poilsiui. 

	2.
	Valdymas ir komplektacija
	Valdymas turi būti užtikrinamas per integruotą valdymo pultą arba nuotolinę jutiklinio ekrano / planšetinio tipo sąsają.
Komplekte arba gaminio sudėtyje turi būti numatytas papildomas daugiafunkcis masažinis / stimuliacinis kilimėlis ar lygiavertis priedas / sprendimas, išplečiantis masažo funkcionalumą.

	3.
	Medžiaga ir spalva
	Apmušalas – aukštos kokybės sintetinė oda arba lygiavertė dilimui bei dezinfekcijai atspari medžiaga. Spalvą tiekėjas kartu su pasiūlymu privalo pateikti ne mažiau kaip 3 gamintojo siūlomus bazinius spalvų variantus. Tikslų spalvos variantą iš tiekėjo pasiūlytų variantų Pirkėjas nurodo teikdamas užsakymą prekių pristatymui (sutarties vykdymo metu nauji variantai nebus derinami).

	4.
	Valdymas
	– Ne mažiau kaip 5 automatinės programos.
– Ne mažiau kaip 5 skirtingos masažo technikos (pvz., minkymas, stuksenimas, ridenimas ar lygiavertės).
– Mechaniškai arba elektriškai reguliuojamas masažo greitis ir kryptis.

	5.
	Fotelio funkcijos
	Sinchronizuotas arba atskiras atlošo ir kojų atramos atlenkimas bei pasikėlimas.
Masažo zonos apima ne mažiau kaip: blauzdos, nugara, sėdmenys, dilbiai / rankos, pėdos ir šlaunys.
Pėdų atramos prailginimo galimybė (ne mažiau kaip iki 12–15 cm) naudotojo ūgio adaptacijai.
Integruoti pėdų padų masažo voleliai.
Papildomas šoninių atramų apšvietimas (LED);
Juosmens dalies šildymas;
Integruoti garsiakalbiai su belaidžiu ryšiu (Bluetooth ar lygiaverčiu);
Nulinės gravitacijos padėties nustatymo funkcija ar lygiavertis ergonominis atlošimas;
USB jungtis išorinių įrenginių įkrovimui.

	6.
	Išmatavimai
	Sulankstyto (pradinėje padėtyje): plotis ne didesnis kaip 85 cm, ilgis ne didesnis kaip 155 cm, aukštis ne didesnis kaip 115 cm.
Ištiesto (maksimalioje gulėjimo padėtyje): bendras ilgis ne didesnis kaip 195 cm.

	7.
	Maksimali apkrova
	Ne mažiau 120 kg 



CD grotuvas - 1 kompl.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	CD grotuvas / audio sistema, skirta sensorinio kambario aplinkai papildyti garso terapija bei atpalaiduojančių įrašų atkūrimui.

	2.
	Sandara
	– Maitinimo šaltinis: pritaikytas standartiniam elektros tinklui (220–240 V).
– Palaikomi laikmenų / failų formatai: ne mažiau kaip CD ir MP3.
– Sąsajos: integruota ne mažiau kaip viena USB (2.0 ar naujesnės versijos) jungtis.
– Belaidis ryšys: integruotas belaidis garso perdavimo suderinamumas (Bluetooth ar lygiavertė belaidė technologija), užtikrinantis ryšį su mobiliaisiais įrenginiais.

	3.
	Komplektacija
	– CD grotuvas / audio įrenginys – 1 vnt.
– Garsiakalbiai – ne mažiau kaip 2 vnt. (gali būti integruoti įrenginio korpuse arba išoriniai).
– Nuotolinio valdymo pultelis – ne mažiau kaip 1 vnt.



Atpalaiduojantys CD įrašai – 1 kompl.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Atpalaiduojančių garso įrašų rinkinys sensorinio kambario aplinkai papildyti.

	2.
	Turinys
	CD rinkinį sudaro klasikinės muzikos ir gamtos (vandens, gamtos garsų) įrašai, skirti poilsiui ir atsipalaidavimui. Konkretus pavadinimas nereglamentuojamas – svarbu funkcinės garso charakteristikos: raminantis tempas, be žodinių tekstų, tinkamas sensorinei aplinkai.

	3.
	Kiekis 
	– Fizinių kompaktinių diskų (CD) skaičius: ne mažiau kaip 3 skirtingi vnt.
– Kiekviename diske turi būti įrašyti skirtingo tematinio pobūdžio kūriniai



Projektorius su diskais - 1 kompl.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Specializuotas sensorinis projektorius, skirtas lėtai judančių (rotuojančių) vaizdų projekcijai ant patalpos sienų ar lubų. 

	2.
	Konstrukcija
	Apšvietimo šaltinis: ekonomiškas ir ilgaamžis LED elementas.
Funkcionalumas: integruotas automatinis išsijungimo laikmatis (laiko intervalas turi būti reguliuojamas arba fiksuotas) ir integruotas motorizuotas vaizdo rotatorius (sukimosi mechanizmas)

	3.
	Komplektacija
	Projektorius – 1 vnt.
Vaizdo efekto diskai – ne mažiau kaip 3 vnt.: 1 vnt. skysčių / skystos alyvos judėjimo efekto diskas, 1 vnt. žvaigždėto dangaus / kosmoso tematikos diskas, 1 vnt. miško / vandenyno / gamtos tematikos diskas. Konkretūs modeliai / vaizdai nurodomi tiekėjo pasiūlyme.




Aromaterapijos komplektas - 1 vnt.
	Eil.Nr.
	Gaminio charakteristika
	Reikalaujamo parametro reikšmė 

	1.
	Paskirtis
	Eterinio aliejaus difuzorius, skirtas natūraliai ir tyliai skleisti aromatą sensorinėje aplinkoje.

	2.
	Funkcinės savybės
	Integruotas reguliuojamas LED apšvietimas su spalvų keitimo funkcija. Belaidžio garso perdavimo funkcija (Bluetooth arba lygiavertė technologija), suderinama su mobiliaisiais įrenginiais (iOS, Android arba lygiavertėmis operacinėmis sistemomis).

	3.
	Vandens talpa
	Difuzoriaus vandens rezervuaro talpa – ne mažesnė kaip 250 ml ir ne didesnė kaip 600 ml.

	4.
	Aromatiniai aliejai
	Komplekte turi būti ne mažiau kaip 12 skirtingų eterinių aliejų. Vieno buteliuko talpa – ne mažesnė kaip 10 ml. Rinkinį turi sudaryti raminančių, atpalaiduojančių ir gaivinančių savybių turintys kvapai (pvz., levandų, mėtų, citrinų, apelsinų, spygliuočių ar lygiaverčiai).



Žaidimų stalas I - 1 kompl.
	Eil. Nr.
	Gaminio charakteristika
	Reikalaujamos parametrų reikšmės

	1.
	Paskirtis
	Stalo žaidimų komplektas (stalas su priedais), skirtas naudotojų atminties, koncentracijos, smulkiosios motorikos ir pažintinių funkcijų lavinimui.

	2.
	Komplektacija ir žaidimų tipai
	Daugiafunkcis stalas su ne mažiau kaip 3 skirtingais integruotais arba keičiamais stalo žaidimais (pvz., šachmatai, šaškės, nardai, dėlionės ar lygiaverčiai edukaciniai žaidimai).
Komplekte privalo būti visi žaidimams reikalingi priedai, ne mažiau kaip:
32 vnt. šachmatų figūrų;
24 vnt. šaškių / nardų figūrų;
6 vnt. kitų universalių žaidimo figūrėlių (pvz., klasikinio stalo žaidimo kauliukų-figūrėlių rinkiniui);
4 vnt. žaidimų kauliukų.

	3.
	Išmatavimai
	Stalas turi būti stabilios konstrukcijos, pagamintas iš medžio, MDF plokštės arba lygiavertės tvirtos medžiagos.
Stalo stalviršio matmenys:
– Ilgis: nuo 60 cm iki 75 cm;
– Plotis: nuo 60 cm iki 75 cm;
– Bendras stalo aukštis: nuo 60 cm iki 75 cm.



Žaidimų stalas II - 1 kompl.
	Eil. Nr.
	Parametrai
	Reikalaujamos parametrų reikšmės

	1.
	Paskirtis
	Daugiafunkcis stalo žaidimų komplektas atminties, koncentracijos ir motorikos lavinimui.

	2.
	Komplektacija
	Stalas su ne mažiau kaip 9 skirtingų žaidimų lentomis/aikštelėmis. Rekomenduojami tipai (nebūtinai konkretūs modeliai): stalo futbolas, stalo tenisas, šachmatai, nardai, biliardas, greitojo ledo ritulio tipo žaidimas, stalo boulingas, maišymo lenta ir dar bent vienas laisvos pasirinkimo žaidimas. Visi reikiami žaidimų priedai (kamuoliai, lazdelės, figūros ir pan.) pridedami komplektacijoje.

	3.
	Išmatavimai
	Stalo matmenys:
– Ilgis: nuo 135 cm iki 145 cm;
– Plotis: nuo 75 cm iki 85 cm;
– Bendras stalo aukštis: nuo 85 cm iki 95 cm.



Bingo žaidimas - 1 kompl.
	Eil. Nr.
	Parametrai
	Reikalaujamos parametrų reikšmės

	1.
	Paskirtis
	Stalinis Bingo žaidimo komplektas, skirtas naudotojų loginiam mąstymui, skaičių pažinimui, koncentracijai ir socialiniams įgūdžiams ugdyti.
Žaidimo konstrukcija ir detalės turi būti pagamintos iš tvirtų, saugių naudoti ir drėgnu būdu valomų medžiagų (metalo, medžio, plastiko ar lygiavertės atsparios medžiagos).

	2.
	Komplektacija
	Žaidimo komplektą turi sudaryti:
– Rankiniu būdu sukama metalinė (arba lygiavertės tvirtos medžiagos) kamuoliukų ridenimo mašina (būgnas);
– Rutuliai su skaičiais/ženklinimu – ne mažiau kaip 75 vnt. (pagaminti iš medžio, plastiko ar lygiavertės medžiagos);
– Skaičių dėliojimo lenta/pagrindas ištrauktiems rutuliams sužymėti – 1 vnt.;
– Žaidimo kortelės – ne mažiau kaip 24 vnt.

	3.
	Išmatavimai
	Komplekto (paruošto žaidimui būgno) matmenys turi būti kompaktiški, pritaikyti naudoti ant stalo:
– Ilgis: ne didesnis kaip 40 cm;
– Plotis: ne didesnis kaip 30 cm;
– Aukštis: ne didesnis kaip 30 cm.




Sensorinis kvėpuojantis žaislas - 1 vnt.
	Eil.Nr.
	Parametrai
	Reikalaujamos parametrų reikšmės

	1.
	Paskirtis
	Interaktyvus, minkštas sensorinis žaislas (gyvūno formos), skirtas taktiliai, vizualinei ir emocinei stimuliacijai bei nusiraminimui.
Žaislas turi imituoti ritmingą kvėpavimo judesį (pvz., mechaniškai/elektriškai subtiliai kylanti ir nusileidžianti žaislo pilvo/nugaros dalis) arba turėti lygiavertį ritmingos pulsacijos / švelnios vibracijos funkcionalumą, skirtą relaksacijai.

	2.
	Funkcinės savybės
	Minkštas, minkštas pliušinis arba lygiavertės tekstūros dirbtinis kailiukas. Skirtingos tekstūros elementai (kojos, nosis). Skleidžia garso efektą, imituojantį gyvūno kvėpavimą ar kitus raminančius garsus. Pagamintas gyvūno formos, su anatominiais elementais (galva, kojos, uodega arba analogiški)

	3.
	Išmatavimai
	Žaislas turi būti kompaktiškas, pritaikytas patogiam laikymui rankose ar užsidėjimui ant krūtinės / kelių:
Ilgis: nuo 20 cm iki 35 cm;
Plotis: nuo 15 cm iki 25 cm;
Aukštis/storis: nuo 8 cm iki 15 cm.



Šviečiantis molbertas - 1 kompl.
	Eil. Nr.
	Gaminio charakteristika
	Reikalaujamos parametrų reikšmės

	1.
	Paskirtis
	Molbertas skirtas žaidimui, dailės terapijai.

	2.
	Naudojimas ir apšvietimas
	Galima piešti pirštais bei naudojant įvairias pagalbines priemones, tiek sausuoju, tiek drėgnuoju būdu (tapant guašu, akvarele, piešiant nuvalomais markeriais). Šviesos spalvas turi būti galima keisti, ne mažiau 15 spalvinių gamų su įvairiais efektais. 

	3.
	Medžiagos
	Pagrindas – medis arba funkciniu požiūriu lygiavertė medžiaga. Šviečiantis paviršius – organinis stiklas arba lygiavertė skaidri plokštė.

	4.
	Komplektacija
	Komplektuojama su adapteriu ir valdymo pulteliu.

	5.
	Išmatavimai
	Šviečiančio molberto (ekrano / rėmo) matmenys:
Plotis/ilgis: nuo 45 cm iki 65 cm;
Aukštis: nuo 40 cm iki 60 cm.





Šviesolaidinė užuolaida - 1 vnt.
	Eil. Nr.
	Parametrai
	Reikalaujamos parametrų reikšmės

	1.
	Paskirtis
	Šviesolaidinė užuolaida  (susidedanti iš montavimo profilio/rėmo, optinio pluošto gijų ir šviesos šaltinio-generatoriaus), skirta vizualinei, taktilinei stimuliacijai ir šviesos terapijai multisensorinėje aplinkoje.

	2.
	Funkcijos
	Sauga naudoti – gaminys pagamintas iš atsparios, netoksiškos, ugniai atsparios arba lygiavertės saugos charakteristikas atitinkančios medžiagos.

	
	Komplektacija
	Užuolaida su apsauginiais/apdorotais galais, atsparia drėgmei ir mechaniniam poveikiui apdaila (arba lygiavertis sprendimas); įmontuotas RGB spalvų šviesos šaltinis

	3.
	Išmatavimai
	Šviesolaidinės užuolaidos (gijų pluošto) matmenys:
Plotis (išilgai montavimo profilio): nuo 90 cm iki 110 cm;
Gijų ilgis (aukštis): nuo 190 cm iki 210 cm.



Burbulų vamzdžio komplektas -1 kompl.
	[bookmark: _Hlk196229559]Eil. Nr.


	Pavadinimas ir parametrai
	Reikalaujamos prekės techninės charakteristikos

	1.
	Burbulų vamzdžio komplektas (1 kompl.)

	Skirtas multisensorinės pasyvios ir interaktyvios aplinkos sukūrimui. Užtikrina vaizdinę, lytėjimo ir garsinę stimuliaciją. Komplektą sudaro žemiau išvardintos tarpusavyje suderintos dalys.

	1.1
	Kampinė minkšta platforma 
	Kampinio modelio pagrindas skirtas saugiam burbulų vamzdžio montavimui.

Tvirtas vidinis karkasas (medis/MDF ar lygiavertis) su minkštu putų polistirolo / porolono (arba lygiavertės saugios medžiagos) užpildu. Išorinis apmušalas – aukštos kokybės, drėgmei ir dezinfekcijai atspari sintetinė (dirbtinė) oda – spalva pasirenkama iš ne mažiau kaip 8 variantų.

Platformoje anga burbulų vamzdžiui ir anga šviesos pluoštui.

Plotis: nuo 75 iki 85 cm; 
Ilgis: nuo 75 iki 85 cm; 
Aukštis: nuo 25 iki 35 cm.

	1.2
	Burbulų vamzdis
	Skirtas multisensorinės pasyvios ir interaktyvios aplinkos sukūrimui. Užtikrina vaizdinę, lytėjimo ir garsinę stimuliaciją.
Vamzdžio užpildymas vandeniu vykdomas per viršų, išleidimas per apačią, specialaus ventilio dėka.
Pripildytame vandeniu vamzdyje  elektrinis oro kompresorius pučia burbulus. Spalvos keičiamos nuotolinio valdymo pulteliu (pridedamas komplektacijoje) arba automatiškai. Vamzdžio valdymas galimas ir garsu, pasitelkiant korpuse integruotą mikrofoną.
LED lemputės vamzdžio pagrinde. Apšvietimo spalvos keičiamos valdymo pulto pagalba, ne mažiau 6 spalvų. Pultas įeina į komplektaciją. 
Vamzdžio aukštis: nuo 195 cm iki 210 cm; Diametras (skersmuo): nuo 15 cm iki 25 cm.
Pagamintas iš stipraus akrilo. Atsparus smūgiams. Sudėtyje neturi būti latekso.

	1.3
	Sieninis saugos laikiklis
	Gamyklinis laikiklis, tvirtinamas prie sienos, skirtas burbulų vamzdžio viršutinės dalies fiksavimui ir apsaugai nuo apvirtimo. Pagamintas iš saugaus, skaidraus plastiko arba funkciniu požiūriu lygiavertės tvirtos medžiagos.

	1.4
	Veidrodis – 2 vnt.

	2 vnt. sieninių veidrodžių, skirtų montuoti kampu už burbulų vamzdžio (vizualiniam erdvės ir šviesos efektų išplėtimui). Veidrodžiai turi būti stačiakampio formos, pritaikyti vertikaliam montavimui.

Pagaminti iš saugaus, dūžiams atsparaus akrilinio veidrodinio stiklo su tvirtu aliuminio kompozito (arba lygiaverčiu) pagrindu. Sudėtyje neturi būti latekso.

Kiekvieno veidrodžio plotis: nuo 75 iki 85 cm; Aukštis: nuo 180 iki 190 cm.

	1.5
	Šviesos pluoštas

	Lanksčios optinio polimero gijos, savo sudėtyje neturinčios ftalatų ir latekso. Gijos turi būti visiškai saugios liesti ir imti į rankas (jomis neteka elektros srovė ar karštis). Paviršius turi būti pritaikytas valymui ir dezinfekcijai drėgnuoju būdu.

Komplekte esantis LED generatorius turi keisti ne mažiau kaip 6 spalvas, valdomas komplekte esančiu nuotolinio valdymo pulteliu.
Pluošto gijų ilgis: nuo 195 cm iki 220 cm; Pluoštą turi sudaryti ne mažiau kaip 100 vnt. gyslelių (stygų).




